Tri tably

Tri tably () je najvyššie položené turisticky prístupné sedlo vo Vihorlatských vrchoch, je dôležitým rozcestníkom na turistických trasách. Stretávajú sa tu chodníky zo smerov ako Morské oko, Sninský kameň, Zemplínske Hámre, či Motrogon.

Na niektorých mapách je sedlo nesprávne označované ako Tri table, správny názov je ale Tri tably, tak je to uvedené v zozname štandardizovaných názvov vrchov, dolín, priesmykov a sediel, ktorý vydáva Úrad geodézie, kartografie a katastra Slovenskej republiky.

Patrí do územia Vihorlatský prales, skrátene aj Vihorlat, ktoré bolo v roku 2007 zapísané do zoznamu Svetového prírodného dedičstva UNESCO v kategórii Karpatské bukové pralesy a staré bukové lesy Nemecka (). Dôvodom boli zachovalé bukové pralesy s vyše 240-ročnými exemplármi. Zároveň patrí do lokality Morské oko (SKUEV0209), ktorá je územím európskeho významu sústavy Natura 2000.

V sedle upútava travertínová socha s bohatým obsahom minerálu aragonit, ktorú vytesal sochár Ladislav Staňo. Socha vyobrazuje starú povesť.

 Prístup 
 po  značke Remetské Hámre – Lysák – Rozdiel – Motrogon – Tri tably – Sninský kameň – Nežabec – Strihovská poľana – Fedkov – Strihovské sedlo – Jaseňovský vrch – Diel – Veľka Vavrová – Sokolovec – Podhoroď
 po  značke Snina – Sninské rybníky – Sninský kameň – Tri tably – Morské oko – Remetské Hámre
 po  značke Zemplínske Hámre – Tri tably

 Galéria 
Kliknite na obrázok pre jeho zväčšenie.

 Referencie 

 Pozri aj 
 Sninský kameň
 Morské oko
 Vihorlatské vrchy
 Vihorlatský prales
 Chránená krajinná oblasť Vihorlat
 Zoznam vrcholov vo Vihorlatských vrchoch

 Iné projekty 

 Externé odkazy 
 Poloha na turistickej mape
 Poloha na turistickej / cykloturistickej mape
 Turistická mapa Karpatská turistická cesta, časť 1 (Aurius, 2013) , časť 2  (v súborovom formáte PDF)
 Chránená krajinná oblasť Vihorlat

Kategória:Sedlá vo Vihorlatských vrchoch